**Naziv 1. teme:** Aktivno učenje i podučavanje u visokoškolskom obrazovanju

**u okviru kontinuirane edukacije pod naslovom:**

Konstruktivno usklađivanje između ESPB, ishoda i ciljeva učenja, aktivnosti podučavanja i učenja, kompetencija studenata i metoda vrednovanja studentskih postignuća

**Realizator teme (predavač):**

Prof. dr Slavča Hristov, Univerzitet u Beogradu - Poljoprivredni fakultet

**Datum realizacije teme:** 18. 04. 2024. godine

**Mesto realizacije teme i radionice:** Amfiteatar Fakulteta veterinarske medicine

**Početak:** u 14.00 časova

**Trajanje:** 2 školska časa

Tema edukacije su metode aktivnog učenja i podučavanja studenata razmatrane u okviru Erazmus plus projekta pod nazivom: Od digitalne tehnologije ka obrazovnom alatu: Unapređivanje kvaliteta aktivnog učenja/nastave u onlajn i hibridnom okruženju u primenjenim disciplinama poljoprivrednih nauka.

U pitanju su brojne metode koje aktivno angažuju studente u savladavanju teorijskih i praktičnih aspekata predmeta (kolaborativne, kooperarativne i sl.), aktiviraju i motivišu studente na proaktivnom sticanju znanja, veština, kreativnog i kritičkog razmišljanja i sl.

U trajanju od dva časa interaktivne prezentacije i radionice biće obrađene sledeće tematske jedinice::

1. Definicija pojma aktivno učenje i podučavanje
2. Poređenje aktivnog i pasivnog načina rada u procesu učenja i podučavanja
3. Uputstva za predavanje lekcije
4. Prednosti i nedostaci metoda *"ex cathedra"* predavanja lekcije
5. Strategije/metode/tehnike/pristupi aktivnog učenja i podučavanja: individualne metode, metode za neposredne povratne informacije, kooperativno i kolaborativno učenje, aktivnosti timova koji zajedno uče, složene interaktivne metode i sl.
6. Procena efikasnosti učenja i podučavanja u interaktivnoj nastavi.

Po završetku tematske edukacije, participanti će biti osposobljeni da:

1. objasne osnovne principe aktivnog učenja i podučavanja;
2. izvrše poređenje između aktivnog i pasivnog načina rada u procesu učenja i podučavanja;
3. primene strategije/metode/tehnike/pristupe aktivnog učenja i podučavanja;
4. izvrše konstruktivno povezivanje između ESPB, ciljeva i ishoda učenja, metoda podučavanja i učenja i vrednovanja studentskih postignuća i
5. procene efikasnost podučavanja i učenja kod primene metodologije aktivnog učenja.